CELEX: 32012R0976
Language: bg
Date: 2012-10-23 00:00:00
Title: Регламент (ЕС) № 976/2012 на Комисията от 23 октомври 2012 година за изменение на Регламент (ЕС) № 165/2011 за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години

24.10.2012   
            
            
               BG
            
            
               Официален вестник на Европейския съюз
            
            
               L 294/3
            
         РЕГЛАМЕНТ (ЕС) № 976/2012 НА КОМИСИЯТА
   от 23 октомври 2012 година
   за изменение на Регламент (ЕС) № 165/2011 за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграфи 1 и 2 от него,
   като има предвид, че:
   
               (1)
            
            
               В Регламент (ЕС) № 165/2011 от 22 февруари 2011 г. за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години (2) се постановява, че риболовната квота за скумрия (Scomber scombrus) в зони VIIIc, IX и X и водите на ЕС от зона 34.1.1 на СЕCAF (наричана по-долу „риболовна квота за скумрия“), отпусната на Испания за 2011 г., се намалява с 4 500 тона.
            
         
               (2)
            
            
               В Регламент (ЕС) № 165/2011 се предвижда също, че риболовната квота за скумрия, която може да бъде отпусната на Испания през периода 2012 — 2015 г. и, според случая, през следващите години, се намалява съответно с 5 500 тона през 2012 г., 9 748 тона през 2013 г. и 9 747 тона през 2014 и 2015 г., и според случая, през следващите години.
            
         
               (3)
            
            
               На 21 декември 2011 г. испанските компетентни органи уведомиха Комисията, че тяхната риболовна квота за скумрия за 2011 г. не е била използвана в пълна степен и поискаха от Комисията да вземе под внимание неизползвания тонаж за целите на възстановяването на прекомерния риболов на скумрия през 2010 г. съгласно разпоредбите на Регламент (ЕС) № 165/2011. Неизползваното количество възлиза на 5 755 тона.
            
         
               (4)
            
            
               От друга страна, в съответствие с член 4, параграф 2 от Регламент (ЕО) № 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите (3) Испания поиска част от нейната риболовна квота за скумрия за 2011 г. да бъде удържана и прехвърлена за следващата година съгласно ограниченията в същия регламент.
            
         
               (5)
            
            
               По силата на Регламент за изпълнение (ЕС) № 319/2012 на Комисията от 13 април 2012 г. за добавяне към риболовните квоти за 2012 г. на определени количества, удържани през 2011 г. съгласно член 4, параграф 2 от Регламент (ЕО) № 847/96 на Съвета (4), 2 511 тона от неизползваната риболовна квота за скумрия на Испания за 2011 г. бяха прехвърлени за 2012 г. Следователно неизползваният тонаж за 2011 г. възлиза на 3 244 тона.
            
         
               (6)
            
            
               Тези 3 244 тона следва да се използват за промяна в графика на приспаданията, предвиден в Регламент (ЕС) № 165/2011. Те следва да бъдат добавени към приспадането за 2011 г., чиято обща стойност става 7 744 тона, като същевременно се извадят от приспаднатите количества за следващите години.
            
         
               (7)
            
            
               Испания поиска неизползваният тонаж да бъде изваден от приспаданите количества за 2013 и 2014 г. Това отговаря на обосновката, посочена в съображение 7 от Регламент (ЕС) № 165/2011. Поради това Регламент (ЕС) № 165/2011 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 165/2011 се заменя с текста в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 октомври 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 343, 22.12.2009 г., стр. 1.
   
      (2)  ОВ L 48, 23.2.2011 г., стр. 11.
   
      (3)  ОВ L 115, 9.5.1996 г., стр. 3.
   
      (4)  ОВ L 104, 14.4.2012 г., стр. 2.
   
      ПРИЛОЖЕНИЕ
      
         
            „ПРИЛОЖЕНИЕ
            
                        Запас
                     
                     
                        Първоначална квота 2010 г. (1)
                        
                     
                     
                        Адаптирана квота 2010 г.
                     
                     
                        Установен улов 2010 г.
                     
                     
                        Разлика между квотата и улова
                        (прекомерен риболов)
                     
                     
                        Коефициент по член 105, параграф 2 от Регламент (ЕО) № 1224/2009
                        (размер на превишението (1) 2)
                     
                     
                        Приспадане 2011 г.
                     
                     
                        Приспадане 2012 г.
                     
                     
                        Приспадане 2013 г.
                     
                     
                        Приспадане 2014 г.
                     
                     
                        Приспадане 2015 г. и, според случая, следващите години
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        –19 621
                        (79,7 % от квотата за 2010 г.)
                     
                     
                        –39 242
                     
                     
                        7 744
                     
                     
                        5 500
                     
                     
                        8 126
                     
                     
                        8 125
                     
                     
                        9 747
                     
                  
      
      
         (1)  Регламент (ЕС) № 53/2010.“